Document ID: /roh_data/filtered/fineweb-2-filterrobots_roh.jsonl.gz/30245

Avant quest ulteriur terratrembel aveva il prim-minister talian Matteo Renzi empermess 40 milliuns euros sustegn immediat per las dieschmilli da persunas ch'han pers lur dachasa pervia dals terratrembels cuntinuants. Tut il necessari suenter il terratrembel vegnia mess a disposiziun, ha ditg Renzi suenter in inscunter da la regenza.
L'Italia ha però gronds debits. L'uniun europeica (UE) pretenda, ch'il pajais sbassia ses deficit. En cas da catastrofa prevesia la cunvegna da stabilitad da l'Uniun europeica però levgiaments ed excepziuns – uschia ina pledadra da la cumissiun da l'UE.
RR novitads 11:00